
Grieg és Peer Gynt
MŰSORTERV

A műsorunkat a darab hangszeren történő bemutatásával kezdjük, illetve a darab hosszúságára való tekintettel ennek csak egy részét fogjuk bemutatni: a harmadik és negyedik tételt. 
Ezután ismertetjük nagyvonalakban a dolgozat felépítését. A kiinduló pont a darabválasztás. Majd szót ejtenénk Henrik Ibsen és Grieg életéről, kiknek közös szerzeménye a mű. Életükben azokra a mozzanatokra fókuszálunk, melyek kifejezetten a Peer Gynthez kapcsolódnak. Ezután beszélünk magáról a drámáról, annak történetéről, hiszen ez elengedhetetlen a mű értelmezéséhez. A drámától eljutunk az ehhez készült kísérőzenéhez, mely előbb 23, majd 22 tételből állt. Megnézzük, miként sikerült Griegnek megvalósítani Ibsen elképzeléseit a színpadra állítással kapcsolatban. Majd ezt követően az ebből megalkotott két zenekari szvit kerül a középpontba, és a zongorára készült négykezes változat. Természetesen mind két szvitről szót ejtünk, de a nagyobb hangsúly az elsőre kerül. Részletesebben ezt elemezzük, hiszen ez a választott darabunk is. Lényeges, hogy miként tükrözi a zene a dráma mondanivalóját, hangulatát, milyen művészi kifejezőeszközöket használ Grieg. Illetve hogy mindez a zongorán hogyan valósul meg. Ezeket a zenei megoldásokat – a teljesség igénye nélkül – mutatnánk be hangszerünkön. 
